XLIII. CSALÁD. PACSIRTAFÉLÉK. 631 



Mértéke: //. 15-5— 161; Sz. 7-9— 85; F. 71— 79; /.. ^2—^-3; 

 (X 1 — 1*15 cm. (intermedius). 



A nádi sármány egész Európát és Ázsia északi felének jó részét lakja. 

 Felterjed a Sarkkörön túl s Norvégiában a 70° é. szél. közelében fész- 

 kelve találtam. Itt mocsaras, nyires erdő szélén éldegél ellenben nálunk az 

 igazi nádas, csuhús, csátés mocsarakban üti fel tanyáját. A nádszálakra 

 kiülve szokott mutatkozni s a hím itt is énekelget. Messziről hasonlít a 

 verébhez — legalább a közönséges szemnek — csakhogy feketébb feje, 

 világosabb teste és kirívó fehér nyakörve mégis megkülönböztetik tőle. 

 Fészkét a nádaljban, zsombékokra, torzsos helyekre, mocsaras réte- 

 ken valami füzbokor aljába rakja. Építkezése jellemzően sármányos; 

 a fészek burka száraz, vastagabb szálakból, a csésze finomakból és ló- 

 szőrőkből való. Tojásai szürkésfehér alapon, barnás, elmosódott felhőzes- 

 sél, csokoládészínú és sötét ibolyásbarna, szabálytalan karczvonalakkal, 

 foltokkal tarkítottak. Fészekalja öt tojásból szokott állani. 



Tojásmérték: H. 20—24; Sz. 15—17 mm. 



Először április-májusban, másodszor júniusban költ. 



Télen néha kisebb társaságokban láthatjuk, habár egy részök el is 

 kószálgat tőlünk. 



Nyáron kiválóan apró rovarokat, szúnyogokat, pilléket, kukaczokat, 

 álczákat eszik, később magvakat. 



XLIII. CSALÁD. 

 PACSIRTAFÉLÉK. 



ALAUDIDAE. 



Csőrük árszerű, ritkán vastag; a csüd valamivel hosszabb, mint a 

 lábujjak s oldalai belül kisebb, kívül nagyobb négyszögletű vértekkel 

 borítottak ; a hátsó karom többnyire hosszú s egyenes ; a szárny hegyes, 

 első evező igen rövid vagy hiányzik ; tollazatúk leginkább földszínű, barna, 

 igénytelen, néha beg>^ükön és fejükön bizonyos rajzolatok mutatkoznak, 

 sőt fejők búbján, meghosszabbodott bóbitás tollak. Az egész család leg- 

 jellemzőbb faja a mezei pacsirta. Főleg a földön tartózkodnak, kivétele- 

 sen — néhány faj — a fákon, erdőben, de ének közben magasan a légbe 

 emelkednek s ismét leesnek. Meglehetős lazán épült fészköket valami 

 földkaparásba rakják. Rovarokat, magvakat és friss növényrészeket esznek. 



